यसैबीच नेपाल उद्योग परिसंघका अध्यक्ष हरिभक्त शर्माले चितवन उद्योग संघले समग्र प्रदेश नम्बर ३ को नेतृत्व गर्ने बेला आएको बताउनुभएको छ । चितवन उद्योग संघको कार्ययोजना गोष्ठीको अवसरमा आयोजित कार्यक्रममा बोल्दै अध्यक्ष शर्माले चितवनको मात्र नभई देशलाई नै आर्थिक समृद्ध बनाउन चितवन उद्योग संघले महत्वपूर्ण भुमिका खेल्दै आईरहेकोले अब प्रदेशको नेतृत्व गर्ने बेला आएको बताउनुभयो । उहाँले चितवनमा निर्माणधिन चितवन प्रदर्शनी केन्द्र र निर्माणको चरणमा रहेको शक्तिखोर औद्योगिक क्षेत्र चितवन उद्योग संघकै नेतृत्वमा भएको स्मरण गर्दै यस प्रदेशको आर्थिक हबको रुपमा चितवन स्थापित हुन सक्ने बताउनुभयो ।
